Herati lennuväljal käib pagasikäitlus lihtsalt: järelhaagis asjadega lükatakse ette ja igaüks valib ise, mis talle meeldib. Väike viivitus muidu kiirelt toimivas protsessis oli tingitud sõjaväelisest  autseremooniast, mille käigus ühele armeeväelennukile kanti kellegi Afgaani lipuga kaetud kirst. Soldatid andsid au ja lennuk lendas minema. Selline seik raputas näilisest rahulikkusest tekkinud unisusest jälle üles. Olime riigis, kus käib sõda, kuigi meie, õnneks, polnud sellega veel otseselt kokku puutunud. Ja las nii jääbki.